 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ውፅኢታዊ ቤት ትምህርቲ ኒኮላስ ኣብ ትግራይ 29 ሕዳር 2017 ማክስ ሮቢንሰን ዝተብሃሉ እንግሊዛዊ ኣብ ህይወቶም ሓደ ክስተት ኣጓኒፉዎም ሓደ ከም ሓሙስ ቦኽሪ ወዶም ሞት ኣሕዲግዎም ወዶም እንትሕምብስ ጣንዩ ኣብ 5 ዓመቱ ህይወቱ ስኢኑ ኒኮላስ ይብሃል ማክስ ዘይገመትዎ ብሓለንጊ ሓዘን ተጠዊፎም ብድሕሪኡ እውን እንተዀነ ሓዘን ኣብ ባሕሪ ከብዶም ኣትዩ ስለዝሓመሶም ኣብ ምስቁንቋንን ምስትምሳልን ጥሒሎም ብኻልእ ገፅ ካትሪን ዝበሃላ እንግሊዛዊት ከዓ እኒሀዋ ካትሪን ከምቲ ብዙሓት ፃዕዱ ዝገብሩዋቶ ንኢትዮጵያ ሓርየን ግዜ ዕረፍተን ኣብዛ ምድሪ ከሕልፋ ቅድሚ 20 ዓማውቲ ናብ ኢትዮጵያ መፂአን ምስታ ሃገር ተላልየን ተመለሳ መቸስ ሰብ ኣበይ ይረኽቦ ኣይበሃልን ናብ ዓደን ምስተመለሳ ምስ ኣይተ ማክስ ተላልዮም ማክስ ምስታ ቀዳመይቲ በዓልቲ እንዳኦም ተፈላልዮም ስለዝነበሩ ምስ እምበይተይ ካትሪን ሓዳር ገበሩ ካትሪን ገና ናብቲ ሓዳር እግረን ምሰእተዋ ማክስ ብሕሱም ሓዘን ቦኽሪ ወዶም ይሕቆኑ ምህላዎም ልቢ ኢለን ተዓዘባ እምበኣር መጋለሲ ክዀነካ ንፋስ ክትቅይር ንዓናይ ኢለን ብኢዶም ወጢጠን ናብዛ ኣብ ልበን ዝሰፈረት ውቅብቲ ሃገር ሒዘነኦም መፃኣናብ ኢትዮጵያ ኣብ ኢትዮጵያ ኣብ ዝነበሮም እዋን ዕረፍቲ ልቢ ማክስ እውን ብፍቕሪ ኢትዮጵያ ተሰነፈ እሞስ ነቲ ጥፉእ ወደይ መዘከርታ ኣብ ኢትዮጵያ ሓደ ቅዱስ ስራሕ ዘይንተክል እንትብሉ ንክብርቲ በዓልቲ ቤቶም ኣማኸርዎን በዚ ሰናይ ሓሳብዚ ድማ ተሰማምዑ እንታይ ዓይነት ትካል እሞ ነጣይሽ ? ኢሎም እንትሓስቡ ነቲ ዘጋይሾምን ዝመርሖምን ዝነበረ ኢትዮጵያዊ ሰለሞን በርሀ ሓተትዎ በሉኸስ ኢሉ ናብ ሓደ ከባቢ ወሰዶም ኣብ መቐለ ብልሙድ ቀበሌ 18 ኣብ ዝበሃል ቦታ ስፍራ ጀጋኑሎ ኣብ ኲናት ኣካሎም ዝሰኣኑ ግን ድማ ወሊዶም ዘሚዶም ብፍቕርን ስኒትን ዝነብርሉ ስፍራ ክልተ ኣእጋሩ ዝሰኣነ ተጋዳላይ ቆልዑ ኣኪቡ እንተምህር ራኣዩ ሰለሞን እዩ ምስ እዞም ጀጋኑ ኣራኺብዎም ካትሪን ሮቢንሰንን ማክስ ሮቢንሰንን ሕነ ኒኮላስ ዝፈድይሉ ፅቡቕ ባይታ ረኸቡ እምበኣር ብስም ኒኮላስ ቤት ትምህርቲ ንኽፈት ኢሎም ተመሓሓሉ ካብ ሱር ሰረት ንጀምር ኢሎም ኣብ መቐለ ዓዲ ሹምድሑን ኒኮላስ መዋእለ ህፃውንቲ ከፈቱ ዝበዝሑ ደቂ ጉዱኣት ኲናት ዕድል ትምህርቲ ክረኽቡ ባይታ ፈጠሩ ትካሎም ሬይንቦው ፎር ቺልድረን እንትብሉ ንቘልዑ ዘፀምብልን ዘፅልልን መቐነት እነይ ማርያም ክኸውን ሓሲቦም ሰየምዎ ብሕጋዊ መንገዲ ድማ ኣብ ዓዲ እንግሊዝን ሲውዘርላንድን ፍቓድ ረኺቡ ተመዝገበ እምበኣርከስ ብኸምዚ ኣቢሉ እዩ ቤት ትምህርቲ ኒኮላስ ተተኺሉ በቲ ናቶም ኣቈፃፅራ ብ2006 ዓ.ም ካትሪንን ማክስን ካብ እንዳ ዝእቶ ኣትዮም ዘዋህለልዎ ገንዘብ ንመፈፀሚ እቲ መዋእለ ህፃውንቲ ክውዕል ኣወፈዩ ማሕበር ጉዱኣት ኲናት ትግራይ ስባር ታዕሪፋ ከይተረፈት ናብታ ዝተመደበታ ምስ ኣውዐሉዋ ካትሪንን ማክስን ከምዚ ዝበልካ ተኣማንነት ዶ ኣለኻ ኢኻ ኢሎም ንዝያዳ ስራሕ ተበገሱ ቀዳማይ ብርኪ ቤት ትምህርቲ ኒኮላስ ድማ ሃነፁ ቤት ትምህርቲ ኒኮላስ ዋንነት ማሕበር ጉዱኣት ኲናት ትግራይ ኰይኑ ብዕሊ ሕጋዊ ኣፍልጦ ረኸበ ስዳሮ ኣብ ልዕሊ ስዳሮ እንዳደመሩ ካትሪንን ማክስን ኣይተኽኣሉን ላዕለዋይ ካልኣይ ብርኪ ቤት ትምህርቲ ድማ ተኸሉ እንታይ ግድኹም ኣብ 42 ሽሕ ትርብዒት ሜትሮ ጐልጎል ከመይ ዝበለ ሓወልቲ ልምዓት በቘለ እዞም ክልተ ሕያዎት ክሳብ 2010 ዓ.ም ብዋናነት ኣብ ስራሕቲ ህንፀት ኣድሂቦም ይሰርሑ ነይሮም ኣይተ ተስፋጋብር ታምሩ ዋና ኣካያዲ ስራሕ ቤት ትምህርቲ ኒኮላስ እዮም ምስ ቢቢሲ ኣብ ዘካየድዎ ቃለምልልስ ከምዚ ኢሎም ክሳብ ሎሚ 110 ሚልዮን ብር ዝወደአ ስራሕ ተፈፂሙሎ ብፍላይ ድሕሪ 2010 ዓ.ም ናብ ፅፈት ሓይሊ ሰብ ኣድሂቦም ብርክት ዝበሉ ብቑዓት ምሁራትን ሰብ ሞያን ብተነፃፃሪ ዝሐሸ ክፍሊት መሃያ ቈፂሮም ካብ ሃገር ወፃኢ ድማ ብርክት ዝበሉ ሊቃውንቲ ገበርቲ ሰናይ ኣምፂኦም ማሕብረሰብ እቲ ቤት ትምህርቲ ኣገልግሎት ክረክብ ይገብሩ ኣለዉ ይብሉ ቤት ትምህርቲ ኒኮላስ ካብ መዋእለ ህፃውንቲ ክሳብ ላዕለዋይ ካልኣይ ብርኪ 1,460 ተምሃሮ የምህርሎ 75 ሚኢታዊ ተምሃሮ ደቂ ጉዱኣት ኲናት እንትዀኑ ብፍላይ ደቂ ብኣካላዊ መጉዳእትን ብቁጠባዊ ዓቕምን ዝተሃሰዩ ስድራ እዮም ዝተረፉ ካብቲ ከባብያዊ ማሕበረሰብ ዝተረኸቡ ከምዝኾኑ ኣይተ ተስፋጋብር ይዛረቡ መግለጺ ስእሊ, ኣይተ ተስፋጋብር ታምሩ ዋና ኣካያዲ ስራሕ ቤት ትምህርቲ ኒኮላስ ቤት ትምህርቲ ኒኮላስ ኣብ ኢትዮጵያ እቲ ዝበለፀ ቤተ ፈተነ ዝወነነ ቤት ትምህርቲ ምዃኑ ተመስኪሩሉ እዩ እቲ ቤተ ፈተነ ኣዝዮም ዘበነዎት ናውቲ ዝተማለአሉ ምዃኑ ኸዓ ካብ ሚኒስቴር ትምህርቲ ኣፍልጦ ረኺቡ ተምሃሮ እቲ ቤት ትምህርቲ ቅድሚ ዓሚ 8ይ 10ይን 12ን ክፍሊ ምኢቲ ካብ ምኢቲ ሓሊፎም ዓሚ ፈታኒ ዓመት እዩ ነይሩ ኣብ ኒኮላስ 95 ሚኢታዊ ተምሃሮ ሓሊፎም እዮም ካብ 97 ሚኢታዊ ዘሕለፈ ፍሉይ ቤት ትምህርቲ ቃላሚኖ ቀፂሉ ብኻልኣይ ደረጃ ተሰሪዑ ብተመሳሳሊ ዓሚ ካብተን ብሉፃት 5 ኣብያተ ትምህርቲ ብምዃን ዝተሓረየ ቤት ትምህርቲ ኒኮላስ ካብ ቢሮ ትምህርቲ ክልል ትግራይ ሽልማት ተቐቢሉ እዩ ክልተ ንፉዓት ጓልን ወድን ተምሃሮ ብደረጃ ሃገር ዓብላላይ ውፅኢት ብምምዝጋብ ነፃ ዕድል ትምህርቲ ወፃኢ ሃገራት ተዓዊቶም እዮም ተምሃሪት 11 ክፍሊ ሰላም ብርሃነ ኣብ ካልኦት ቤት ትምህርቲ ዘይትረኽቦ ኣገልግሎት ኣብ ኒኮላስ ብምርካባ ትምህርታ ብፅቡቕ ኩነት ትመሃር ከምዘላ ትገልፅ ዝበዝሑ መምሃራን እውን ኣብ ዕድመ ንእስነት ዝርከቡ ምስ ምዃኖም ከም ኣሓትናን ኣሕዋትና ኰይኖም ይምህሩናን ይምዕዱናን ብዚ ድማ ፅቡቕ ንመሃር ኣለና ኢላ ሰላም ቈልዓ እንተላ ደራፊት ምዃን ባህ ይብላ ምንባሩ ትዝክር ኣብ ዝለዓለ ደረጃ ንኽትበፅሕ ትምህርቲ ወሳኒ እዩስነ ህይወት ኣዝየ ስለዝፈትው ድማ ሓኪም ክኸውን እምነጐና ጉኒ ለለ ክደርፍ እየ ስለዚ ንቐፃሊ ሓኪም ደራፊት ክኸውን እየ ብምባል መፃኢኣ ተተስፍው ኣብ ቤት ትምህርቲ ኒኮላስ ስሩዕ ትምህርቲ ጥራሕ እንተይኰነስ ዘይስሩዕ ትምህርቲ እውን ይወሃብ ተምሃሮ ዝተጠናኸረ ስልጠና ስፖርትን ጥበብን ክመልኩ ይስራሕሎ ምስ ማሕበር ኣውሮፓ ራግቢምስ ማሕበር ኩዕሶ ስክዒት ኣመሪካከምኡ እውን ምስ ሕብረት ኣውሮፓ ክሪኬት ዝምድና ብምፍጣር ብርክት ዝበሉ ተምሃሮ ሰልጢኖም ኣለዉ ለንደን ኦሎምፒክ ምስ ተኻየደ ብሓገዝ ዝተረኸበ ናውቲ ስፖርት ብምጥቃም እውን ፀወታ ባድሜንተን ናብ ኒኮላስ ኣትዩሎ ኣካያዲ ስራሕ እቲ ትካል ኣይተ ተስፋጋብር ኒኮላስ ንስነ ጥበብ ፍሉይ ጠመተ ብምሃብ ብፍላይ ዋዕላታት ፌዴራልን ክልላውን ዘድምቑ ጉጅለ ሙዚቃ ፅቡቕ ተጠናኺሮም ምህላዎም ይገልፁ ካልእ ተምሃሮ ትምህርቶም ፅቡቕ ክከታተሉ ንምሕጋዝ ካብ መዋእለ ህፃውንቲ ክሳብ 8ይ ክፍሊ ንዘለዉ ተወሳኺ ምግቢ ብናፃ ከምዝቐርበሎም ገሊፆምለይ እዚ ድማ ብናብራ ዝተዳኸሙ ተምሃሮ ዓቕሚ ከጥርዩን ጥዕነኦም ዋሕስ ረኺቡን ትምህርቶም ኣብ ምክትታል ውፅኢታዊ ምዃኑ ተረጋጊፁ እዩ ኢሎም ተምሃራይ 12 ክፍሊ ቴድሮስ ተወልደ ክሳብ 9ይ ክፍሊ ኣብ ካልእ ቤት ትምህርቲ እዩ ተማሂሩ ካብኡ ንደሓር ኣብ ኒኮላስ ይመሃርሎ ኒኮላስ ዝተማለአ ቤተ ፈተነ ኣለዎመምህራን ፅቡቕ ይኣልዩናእዚ ድማ ብደረጃ ሃገር ተወዳዳራይ ተምሃራይ ንክኸውን ኣኽኢሉኒሎ ኢሉ ዝበዝሕ ተምሃራይ ብሓገዝ ስለዝመሃር ዝተወሰኑ ተምሃሮ ብሰንኪ ፀገም ኣብ ትምህርቶም ፅዕንቶ ይፍጠር ምህላዉ ተምሃራይ ቴድሮስ ይዛረብ ማሕበረሰባዊ ሚድያ እውን ኣብ ልዕሊ ተምሃሮ ተወሳኺ ዕንቅፋት ይኸውን ምህላዉ ብግልፂ ከምዝረአ ይምስክር ንሱ እውን ንቐፃሊ ሓኪም ንምዃን ተሊሙ ንፉዕ ተምሃራይ ብምዃን ተጋደልቲ ወለዱ ከኹርዕ ብፅንዓት ይመሃር ምህላዉ ገሊፁለይ ኣብቲ ቤት ትምህርቲ ደቆም ካብ ዘምህሩ ዘለዉ ወለዲ ምስ ጉዱእ ኣካል ተጋዳላይ ተስፋኪሮስ ግርማፅዮን ኣውጊዐ ነይረ:: ኣይተ ተስፋኪሮስ ቤት ትምህርቲ ኒኮላስ ንተምሃሮ ብዘለዎ ክትትል: ብፅርየት ትምህርቲ: ብብቕዓት ምምሕዳርን ስነምግባር መምህራንን ዝበለፀ ቤት ትምህርቲ እዩ:: ኮይኑ ግና ካብ መንግስቲ ክቐርብ ዝግበኦ መምሀሪ መፅሓፍቲ ሕፅረት ከምዘሎ ተፈሊጡሎ:: መንግስቲ ንቤት ትምህርቲ ኒኮላስ ዝገብረሉ ሓገዝ ዘዐግብ ኣይኮነን ብምባል ዝነቐፉ ኣይተ ተስፋኪሮስ እቲ ቤት ትምህርቲ ዝጥቀመሉ ናውቲ ትምህርቲ ካብ ሃገር ወፃኢ ኣብ ምእታው ናፃ ቀረፅ ክፍቀደሉ ይግባእ እንክብሉ ተላብዮም:: ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 